Հոկտեմբերի 31-ին տեղի է ունեցել հանդիպում Բնապահպանության նախարարության, Ռուսաստան-ՄԱԶԾ թրասթային հիմնադրամի ղեկավար կոմիտեի և ՄԱԶԾ հայաստանյան գրասենյակի ներկայացուցիչների միջև, որի ժամանակ քննարկվել են ընթացիկ համագործակցության հետ կապված հարցեր, դրանց թվում՝ Ռուսաստանի կողմից ֆինանսավորվող «Հայաստանում կլիմայի փոփոխության ազդեցության մեղմումն անտառային և դաշտային հրդեհների կառավարման ներուժի զարգացման միջոցով» ծրագրի իրականացման վերաբերյալ։ Ծրագիրն ուղղված է կլիմայի փոփոխության պայմաններում անտառային և դաշտային հրդեհների ռիսկերի նվազեցմանը և դրանց դեմ պայքարի արդյունավետության բարձրացմանը, ինչը շատ կարևոր է Հայաստանի հարուստ կենսաբազմազանության պահպանման տեսակետից։ Հանդիպմանը մասնակցել են նաև ՌԴ ֆինանսների և տնտեսական զարգացման նախարարությունների ներկայացուցիչներ։